กวี ตันจรารักษ์

กวี ตันจรารักษ์ (เกิด 18 พฤษภาคม พ.ศ. 2523) ชื่อเล่น บีม เป็นนักร้องและนักแสดงชาวไทย อดีตสมาชิกวงบอยแบนด์ดีทูบี สังกัดอาร์เอส

**ประวัติ**

**ชีวิตตอนต้นและการศึกษา**
"กวี ตันจรารักษ์" หรือ "บีม" เกิดเมื่อวันที่ 18 พฤษภาคม พ.ศ. 2523 เดิมชื่อว่า "ระวี" มีความหมายว่า ยามบ่าย ตามเวลาเกิด ก่อนที่จะเปลี่ยนเมื่อเข้าศึกษาในระดับมัธยมศึกษา เป็นบุตรของนายวีระศักดิ์และนางเกตน์นิภา ตันจรารักษ์ มีพี่น้องทั้งหมด 4 คน (ชาย 3 คน และหญิง 1 คน) โดยบีมเป็นพี่คนโต น้องสาวของบีม คือ บัว สโรชา ตันจรารักษ์ เป็นนักร้องและนักแสดงเหมือนพี่ชาย เข้ารับการศึกษาระดับปฐมวัยจากโรงเรียนอนุบาลธนสมบูรณ์วิทยา ระดับประถมศึกษาจากโรงเรียนอัสสัมชัญสมุทรปราการ ระดับมัธยมศึกษาตอนต้นจากโรงเรียนราชวินิตบางแก้ว ระดับประกาศนียบัตรวิชาชีพ หรือ ปวช.จากโรงเรียนเตรียมวิศวกรรมศาสตร์ ไทย-เยอรมัน วิทยาลัยเทคโนโลยีอุตสาหกรรม แห่งมหาวิทยาลัยเทคโนโลยีพระจอมเกล้าพระนครเหนือ กรุงเทพมหานคร จบระดับปริญญาตรี วิศวกรรมศาสตรบัณฑิต สาขาวิศวกรรมเครื่องกล จากคณะวิศวกรรมศาสตร์ จุฬาลงกรณ์มหาวิทยาลัย แล้วศึกษาด้านภาษาอังกฤษ Queensland College Of English (QCE) 6 เดือน ออสเตรเลีย และจบระดับปริญญาโท บริหารธุรกิจมหาบัณฑิต หลักสูตร MBA English Program จากคณะพาณิชยศาสตร์และการบัญชี จุฬาลงกรณ์มหาวิทยาลัย 

**เข้าสู่วงการและออกอัลบั้มบอยแบนด์**
บีมเริ่มเข้าสู่วงการบันเทิงจากงานถ่ายแบบและโฆษณาขณะเรียนอยู่จุฬาลงกรณ์มหาวิทยาลัยชั้นปีที่ 2 แล้วฝึกเรียนร้องเพลงจากทางค่าย ก่อนที่จะเซ็นต์สัญญากับอาร์เอส โปรโมชั่นในปี พ.ศ. 2542 เริ่มต้นผลงานจากการถ่ายแบบ ตามหน้าปกนิตยสารต่างๆ มีผลงานการแสดงมิวสิกวีดีโอเพลง "เธอรักฉันรู้"กับศิลปิน โมเม นภัสสร บุรณศิริ มีผลงานโฆษณาชิ้นแรก ขนมข้าวโพดอบกรอบ "ตราคอนเน่" และมีผลงานแสดงภาพยนตร์ "๙ พระคุ้มครอง" มาก่อนหน้านั้นแล้ว แล้วเปิดตัวในฐานะหนึ่งในสมาชิกวง "ดีทูบี (D2B)" ในปี พ.ศ. 2544 ร่วมกับ "อภิเชษฐ์ กิตติกรเจริญ" หรือ "บิ๊ก" และ "วรเวช ดานุวงศ์" หรือ "แดน" ซึ่งประกวดร้องเพลงโครงการ "พานาโซนิค สตาร์ ชาเรนจ์" มาก่อนหน้านั้นแล้ว ในอัลบั้มชื่อ "D2B" เช่นเดียวกับชื่อวง ซึ่งประสบความสำเร็จอย่างมากและรวดเร็ว โดยดีทูบีได้รับรางวัลสูงสุดคือ รางวัลศิลปินกลุ่มยอดนิยม จาก "MTV Asia Award 2003" ซึ่งจัดขึ้นที่ประเทศสิงคโปร์ จากชื่อเสียงและความสำเร็จเหล่านี้ ทำให้สมาชิกวงดีทูบีทั้งสามคนต่างได้มีโอกาสทำงานบันเทิงด้านอื่นๆ ทั้งงานการแสดงละคร งานการแสดงภาพยนตร์ และงานโฆษณา ซึ่งประสบความสำเร็จอย่างมากแทบทั้งสิ้น
กระทั่งวันที่ 22 กรกฎาคม พ.ศ. 2546 บิ๊กประสบอุบัติเหตุทางรถยนต์จนกลายเป็นเจ้าชายนิทรา บีมได้อุปสมบทที่วัดสุภัททะบรรพต (วัดมาบจันทร์) จังหวัดระยอง ในวันที่ 21 กันยายน พ.ศ. 2546 เพื่อทดแทนพระคุณบิดามารดาและอุทิศส่วนกุศลให้บิ๊ก ได้รับฉายาว่า "พระกวี อภิปุณโณ" แปลว่า ผู้เพียบพร้อมบริบูรณ์ ภายหลังลาสิกขา บีมและแดนได้ร่วมกันทำ "D2B Neverending Album Tribute to Big D2B" และแสดงคอนเสิร์ตที่มีชื่อเดียวกันนี้ เพื่อมอบรายได้หลังหักค่าใช้จ่ายเป็นค่ารักษาพยาบาลแก่บิ๊ก ก่อนที่บีมจะเดินทางไปประเทศออสเตรเลียเพื่อศึกษาทางด้านภาษาอังกฤษเป็นเวลา 6 เดือน

**ออกอัลบั้มดูโอ้และเดี่ยว**
ในปี พ.ศ. 2548 แดนและบีมกลับมามีผลงานร่วมกันอีกครั้งในฐานะนักร้องดูโอ "Dan-Beam" ในอัลบั้ม "The Album" ซึ่งได้รับกระแสตอบรับดีเหมือนเดิม ในช่วงนี้ทั้งคู่ต่างมีผลงานด้านการแสดงมากมายและเป็นพิธีกรรายการท่องเที่ยว "Dan-Beam The Series" หลังมีผลงานเพลงร่วมกันทั้งหมด 4 อัลบั้ม โดยอัลบั้มพิเศษ "DB2B" เป็นอัลบั้มส่งท้ายเพื่อมอบรายได้ให้แก่ครอบครัวของบิ๊ก แดนและบีมก็ได้ประกาศแยกวงในวันที่ 25 ตุลาคม พ.ศ. 2550  
ต่อมาในปี พ.ศ. 2551 บีมมีผลงานเพลงอัลบั้มเดี่ยว "Beam" และได้รับการแต่งตั้งเป็นทูตของ WWF เป็นคนแรกของประเทศไทยโดยได้รับการแต่งตั้งติดต่อกันเป็นเวลาถึง 3 ปี ระหว่างได้รับตำแหน่งนี้ บีมได้ร่วมกิจกรรมเพื่ออนุรักษ์สิ่งแวดล้อมมากมาย เช่น Earth Hour เป็นต้น นอกจากนี้บีมยังได้รับเลือกจากสมาคมไทยแนะแนวการศึกษานานาชาติให้เป็นคนแรกที่ได้รับรางวัลโล่ห์พระราชทาน TIECA Bright Idol 2009 จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในปี พ.ศ. 2552 อีกด้วย

**หลังจากหมดสัญญาค่ายอาร์เอส**
หลังจากหมดสัญญากับอาร์เอส โปรโมชั่นในปี พ.ศ. 2553 บีมห่างหายไปจากวงการเป็นเวลาเกือบ 2 ปี เพื่อดูแลกิจการบริษัทด้านธุรกิจนำเที่ยว Trip Buster ซึ่งบีมได้ก่อตั้งขึ้นก่อนหมดสัญญาไม่นาน โดยได้รับแรงบันดาลใจส่วนหนึ่งมาจากการได้เดินทางไปยังต่างประเทศเพื่อทำรายการ Dan-Beam The Series และต่อมา บริษัทได้ปิดตัวลงจากปัญหาภายในบริษัท  ปัจจุบัน บีมเป็นหุ้นส่วนค่ายมวย Legend Thai Boxing ร่วมกับ เป้ วงเคลิ้ม และเพื่อนนอกวงการ บีมกลับมารับงานบันเทิงเต็มตัวอีกครั้งตั้งแต่ปลายปี พ.ศ. 2554 ด้วยผลงานภาพยนตร์เรื่อง "ส.ค.ส. สวีทตี้" และซีรีส์ "บำบัดรักบำรุงสุข (Love Therapy)" ในฐานะศิลปินอิสระ ทำให้ปัจจุบัน บีมมีผลงานบันเทิงร่วมกับหลากหลายสังกัด
อย่างไรก็ตาม บีมและแดนยังคงมีผลงานร่วมกันอยู่เสมอ โดยเฉพาะผลงานในนามดีทูบี อาธิเช่น คอนเสิร์ต "คิดถึง D2B Live Concert 2014" และ "มหัศจรรย์ ... ความคิดถึง D2B Encore Concert 2015"

**ชีวิตส่วนตัว**
บีม กวี ตันจรารักษ์ ได้ขอแฟนสาว ออย อฏิพรณ์ จิตต์ธรรมวงศ์ แต่งงาน ในปี พ.ศ. 2558 และมีบุตรแฝดชาย ด้วยกัน 2 คน เกิดเมื่อวันที่ 12 ภายหลังมีบุตรแฝดหญิงอีก 2 คน เกิดเมื่อวันที่ 22
ในปี พ.ศ. 2553 บีมมีธุรกิจส่วนตัว ได้แก่ บริษัทด้านธุรกิจนำเที่ยว Trip Buster แต่ได้ปิดกิจการลงในปี พ.ศ. 2556 หลังจากนั้นในปี พ.ศ. 2557 จวบจนถึงปัจจุบัน ได้เป็นหุ้นส่วนค่ายมวย Legend Thai Boxing ร่วมกับเป้ วงเคลิ้ม พร้อมกับเพื่อนนอกวงการ

**ผลงาน**

**มิวสิกวิดีโอ**

**อัลบั้มเพลง**
ผลงานเพลงที่ผ่านมา ในนามศิลปินกลุ่ม และเดี่ยว ตั้งแต่ปี พ.ศ. 2544 - ปัจจุบัน มีดังต่อไปนี้

**D2B (ดีทูบี)**
 พ.ศ. 2544 - อัลบั้ม D2B- พ.ศ. 2545 - อัลบั้ม D2B Summer- พ.ศ. 2546 - อัลบั้ม D2B Type II- พ.ศ. 2547 - อัลบั้ม D2B The Neverending Album Tribute To BIG D2B
(อัลบั้ม D2B The Neverending Album Tribute To BIG D2B จัดทำขึ้นเพื่อมอบรายได้หลังหักค่าใช้จ่ายเป็นค่ารักษาพยาบาลแก่บิ๊ก และครั้งแรกที่แดนและบีมได้มีส่วนร่วมในการแต่งคำร้องและทำนอง โดยเพลง "นายเจ็บ ฉันเจ็บ" แต่งคำร้องและทำนองโดยแดน และเพลง "ฉันจะจับมือเธอเอาไว้" แต่งทำนองโดยแดนและคำร้องโดยบีม) 

**Dan & Beam (แดน-บีม)**
 พ.ศ. 2548 - อัลบั้ม Dan & Beam The Album- พ.ศ. 2549 - อัลบั้ม Dan & Beam The Album II Relax- พ.ศ. 2550 - อัลบั้ม Dan & Beam The Album 3 Freedom- พ.ศ. 2550 - อัลบั้ม DB2B (Dan Beam to Big)

**Beam (บีม กวี)**
 พ.ศ. 2551 - อัลบั้ม Beam

**ผลงานเพลงอื่นๆ**

**= เพลงประกอบละครและภาพยนตร์ =**

**= อัลบั้มพิเศษ =**

**= เพลงพิเศษอื่นๆ =**

**คอนเสิร์ต**
คอนเสิร์ตที่ได้เข้าร่วม ทั้งในฐานะศิลปินกลุ่มและเดี่ยว ตั้งแต่ปี พ.ศ. 2544 - ปัจจุบัน มีดังต่อไปนี้

**คอนเสิร์ตดีทูบี**

**คอนเสิร์ตแดน-บีม**

**คอนเสิร์ตเดี่ยว**

**ผลงานการแสดง**
ผลงานการแสดงภาพยนตร์และละคร ตั้งแต่ปี พ.ศ. 2544 - ปัจจุบัน มีดังต่อไปนี้

**ภาพยนตร์**

**ละครโทรทัศน์**

**ซิตคอม ซีรีส์ และอื่น ๆ**

**พิธีกร**

**ผลงานอื่น ๆ**

**งานด้านสังคม**

**รางวัลที่ได้รับ**

**อ้างอิง**

**แหล่งข้อมูลอื่น**
 BeamFanpage- Beamkawee-  Beam-Oil Channel ที่ยูทูบ-  IG Beamkawee Instagram ของบีม
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:ชาวไทยเชื้อสายมอญ
หมวดหมู่:บุคคลจากโรงเรียนอัสสัมชัญสมุทรปราการ
หมวดหมู่:บุคคลจากโรงเรียนราชวินิตบางแก้ว
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:บุคคลจากวิทยาลัยเทคโนโลยีอุตสาหกรรม มหาวิทยาลัยเทคโนโลยีพระจอมเกล้าพระนครเหนือ
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:นักร้องชายชาวไทย
หมวดหมู่:นักร้องป็อปไทย
หมวดหมู่:พิธีกรชาวไทย
หมวดหมู่:นักธุรกิจชาวไทย
หมวดหมู่:ยูทูบเบอร์ชาวไทย
หมวดหมู่:ศิลปินสังกัดอาร์เอส